2025

2025 (MMXXV) oli normaalivuosi (ei karkausvuosi), joka alkoi keskiviikosta.

 Muut ajanlaskut 
 Kiinalaisen kalenterin mukaan vuosi 2025 on käärmeen vuosi.

 Tapahtumia 
 Tammikuu 
 1. tammikuuta – Pertunmaan kunta liitettiin Mäntyharjun kuntaan.
 1. tammikuuta – Romania ja Bulgaria liittyivät täysimääräisesti Schengen-alueeseen.
 1. tammikuuta – New Orleansissa ainakin 15 kuoli ja 35 loukkaantui, kun mies ajoi lava-autolla uutta vuotta juhlineeseen väkijoukkoon Bourbon Streetillä Ranskalaiskorttelissa.
 1. tammikuuta – Liechtenstein laillisti samaa sukupuolta olevien avioliitot.
 1. tammikuuta – Ukraina lopetti venäläisen kaasun kauttakulun.
 1. tammikuuta – Yle julkaisi rikoskomediasarjan Queen of Fucking Everything, joka sai suuren suosion ja nousi puheenaiheeksi Helsingin Sanomien pääkirjoitusta myöden.
 4. tammikuuta – Itävallan liittokansleri Karl Nehammer ilmoitti eroavansa ja luopui Itävallan kansanpuolueen puheenjohtajuudesta. 
 6. tammikuuta – Kanadan pääministeri Justin Trudeau ilmoitti eroavansa. 
 7. tammikuuta – Tiibetissä tapahtui noin 7 magnitudin maanjäristys, joka tappoi yli 90 ihmistä.
 7. tammikuuta – Los Angelesin seudulla esiintyi laajoja maastopaloja, jotka ovat tuhonneet tuhansia rakennuksia ja surmanneet ainakin 27 ihmistä. 180 000 ihmistä on evakuoitu.
 19. tammikuuta – Israelin ja Hamasin aselepo astui voimaan. Hamas luovutti luovuttaa israelilaiset naiset, joiden nimet ovat Romi Gonen, Doron Steinbrecher ja Emily Damari. Israel vapautti 90 palestiinalaisvankia.
 20. tammikuuta – Donald Trump astui Yhdysvaltain presidentin virkaan.
 21. tammikuuta – Turkissa 66 ihmistä kuoli hotellipalossa Kartalkayan hiihtokeskuksessa Bolun maakunnassa maan pohjoisosassa. Loukkaantuneita on yli 50.
 24. tammikuuta – Media-alan historian suurimmat muutosneuvottelut päättyivät 309 työntekijän vähentämiseen Yleltä.
 29. tammikuuta – American Airlinesin lento 5342 törmäsi laskeutuessaan sotilashelikopteriin Washingtonissa Yhdysvalloissa; 67 ihmistä sai surmansa.
 30. tammikuuta – Uuden-Seelannin parlamentti hyväksyi lakialoitteen, jolla Taranaki Maunga -tulivuorelle myönnettiin oikeushenkilön asema.

 Helmikuu 
 4. helmikuuta – Ruotsalaisessa Örebron kaupungissa tapahtuneessa koulusurmassa kuoli kymmenen ihmistä.
 8. helmikuuta – Erika Vikman voitti Uuden Musiikin Kilpailun kappaleella ”Ich komme”. 
 9. helmikuuta – Philadelphia Eagles voitti Kansas City Chiefsin Super Bowl LIX:ssä.
 17. helmikuuta – Yli 10 000 yhdysvaltalaista osoitti mieltään New Yorkissa Donald Trumpia, Elon Muskia ja DOGE-viraston toimintaa vastaan. Vastaavia mielenosoituksia järjestettiin myös muissa kaupungeissa.
 23. helmikuuta – Saksassa järjestettiin liittopäivävaalit.
 26. helmikuuta–9. maaliskuuta – Hiihdon maailmanmestaruuskilpailut 2025 järjestettiin Norjan Trondheimissa.
 28. helmikuuta – Oulun uimahalli oli viimeistä päivää auki yleisölle. Halli purettiin saman vuoden aikana, ja sen tilalle rakennetaan vuonna 2029 valmistuva Oulun vesiliikuntakeskus.

 helmikuussa – Norjassa oli vuonna 1999 säädetyn lain mukaan suljettava viimeisetkin turkistarhat.

 Maaliskuu 
 2. maaliskuuta – Firefly Aerospace -yhtiön Blue Ghost -luotain laskeutui Kuun pinnalle.
 13. maaliskuuta – Konstantínos Tasoúlas astui virkaansa Kreikan presidenttinä.
 16. maaliskuuta – Kočanin yökerhopalossa Pohjois-Makedoniassa kuoli 59 henkeä ja loukkaantui 155.
 18. maaliskuuta – Italialainen sanomalehti Il Foglio julkaisi maailman ensimmäisen kokonaan tekoälyllä kirjoitetun sanomalehtinumeron.
 19. maaliskuuta – Istanbulin pormestari Ekrem İmamoğlu pidätettiin syytettynä korruptiosta. Pidätystä pidettiin poliittisena ja se laukaisi Turkissa laajimmat mielenosoitukset vuosikymmeniin.
 20. maaliskuuta – Zimbabwelainen Kirsty Coventry valittiin Kansainvälisen olympiakomitean uudeksi puheenjohtaksi.
 21. maaliskuuta – Tiina Lymin ohjaama draamaelokuva Myrskyluodon Maija palkittiin seitsemällä Jussi-palkinnolla.
 23. maaliskuuta – Yle lopetti näkyvät televisiokuulutukset. Viimeiset kuulutukset nähtiin Yle TV1:ssä klo 21.05 (kaikki kuuluttajat ruudussa) ja 21.55 jäljelle jäävä kuuluttaja Anna-Liisa Tilus.
 23. maaliskuuta – Gazan sota 2023–: Rafahissa Gazan eteläosassa surmattiin 15 pelastustyöntekijää.
 24. maaliskuuta – Kajaanin Hokki hakeutui konkurssiin 
 26. maaliskuuta – Tanska ilmoitti muuttavansa asevelvollisuuden sukupuolineutraaliksi heinäkuun 2025 alussa.
 27. maaliskuuta – Ruotsalainen toimittaja Joakim Medin pidätettiin Istanbulin lentokentällä. Häntä syytettiin Recep Tayyip Erdoğanin kunnian loukkaamisesta ja yhteyksistä kurdijärjestöihin.
 28. maaliskuuta – Myanmarissa tapahtui tuhoisa maanjäristys.
 31. maaliskuuta – Ylen vakiopiirtolähetykset päättyivät, kun Yle siirtyi täysipainoisesti teräväpiirtolähetyksiin.
 31. maaliskuuta – Helsingin Jokerit voitti Mestiksen mestaruuden kaudella 2024-2025

 Huhtikuu 
 1. huhtikuuta – Salmisaaren kivihiilivoimalaitos suljettiin viimeisenä kivihiilivoimalaitoksena Suomessa.
 4. huhtikuuta – Etelä-Korean presidentti Yoon Suk-yeol poistettiin virastaan.
12. – 13. huhtikuuta – Belgiassa Brysselissä ja Leuvenissa pidettiin ensimmäiset maantiejuoksun Euroopan-mestaruuskilpailut.
 13. huhtikuuta – Suomessa järjestettiin alue- ja kuntavaalit. Aluevaaleissa SDP sai eniten ääniä ja paikkoja aluevaltuustoihin. Kuntavaaleissa SDP sai eniten ääniä ja keskusta eniten paikkoja kunnanvaltuustoihin.
 21. huhtikuuta – Paavi Franciscus kuoli 88-vuotiaana.
 26. huhtikuuta – Iranissa Bandar Abbasin lähellä sijaitsevassa satamassa tapahtui räjähdys, jossa kuoli ainakin 46 ihmistä.
 28. huhtikuuta – Pyreneiden niemimaalla ja Etelä-Ranskassa tapahtui laaja sähkökatko.

Toukokuu
 6. toukokuuta – Friedrich Merz valittiin Saksan liittokansleriksi. Hän johtaa kristillisdemokraattien ja sosiaalidemokraattien yhteishallitusta.
 8. toukokuuta – Yhdysvaltalainen Leo XIV valittiin uudeksi paaviksi.
 13.–17. toukokuuta – Eurovision laulukilpailu järjestettiin Sveitsin Baselissa. Kilpailun voitti Itävallan JJ kappaleellaan ”Wasted Love”.
 17. toukokuuta – Viisi ihmistä kuoli, kun kaksi helikopteria törmäsi ilmassa ja syöksyi maahan Eurassa.
 17. toukokuuta – Helsingissä järjestetystä Helsinki City Running Daysta tuli Suomen kaikkien aikojen suurin ajanotollinen juoksutapahtuma yli 20 000 osallistujalla.
 25. toukokuuta – Yhdysvallat voitti jääkiekon maailmanmestaruuden ensimmäistä kertaa sitten vuoden 1960.
 31. toukokuuta – Josep-Lluís Serrano Pentinat vihittiin Urgellin piispaksi. Hänestä tuli samalla Andorran ruhtinaskumppani.

 toukokuussa – Mauna Loan havaintoasemalla mitattiin ensimmäistä kertaa ilmakehän hiilidioksidipitoisuuden kuukauden keskiarvo, joka ylitti 430 ppm. Sitä pidetään yleisesti rajana, jonka alapuolella on pysyttävä korkeintaan 1,5 asteen lämpenemisen saavuttamiseksi.

 Kesäkuu 
 3. kesäkuuta – Etelä-Korean ennanaikaiset presidentinvaalit voitti Lee Jae-myung.
 3. kesäkuuta – Korruptiosta epäilty Mongolian pääministeri Luvsannamsrain Oyun-Erdene joutui eroamaan saatuaan parlamentilta epäluottamuslauseen.
 5. kesäkuuta – Burundissa järjestettiin parlamenttivaalit. Valtapuolue CNDD-FDD voitti kaikki paikat.
 9. kesäkuuta – Israelin joukot pysäyttivät Freedom flotilla -järjestön Madleen-aluksen, joka yritti kuljettaa hätäapua Gazaan. Aluksen kyydissä oli muun muassa ilmastoaktivisti Greta Thunberg.
 10. kesäkuuta – Itävallassa kymmenen ihmistä kuoli Grazin koulusurmassa.
 10. kesäkuuta – Tanskan tilastokeskus kertoi maan väkiluvun ylittäneen 6 miljoonaa. Edellinen miljoona rikkoutui vuonna 1973.
 12. kesäkuuta – 260 ihmistä sai surmansa, kun Air Indian lento 171 syöksyi maahan Ahmedabadin kaupungissa Intiassa.
 13. kesäkuuta – Israel iski ydin- ja sotilaskohteisiin Iranissa ja surmasi korkea-arvoisia komentajia; Israelin–Iranin sota alkoi.
 16. kesäkuuta – Andorra solmi diplomaattiset suhteet Maltan ritarikunnan kanssa.
 17. kesäkuuta – Merihaansilta Helsingissä avattiin pyöräilyn ja jalankulun käyttöön. Se on ensimmäinen kolmesta Kruunusillasta, Helsingin vesialueita ylittävistä raitiosilloista.
 18. kesäkuuta – Ukrainan korkein neuvosto hyväksyi lain, joka sallii kaksoiskansalaisuuden. Tarkoituksena on muun muassa helpottaa ukrainalaispakolaisten paluumuuttoa.
 19. kesäkuuta – Eduskunta päätti äänin 157–18, että Suomi irtautuu jalkaväkimiinat kieltävästä Ottawan sopimuksesta.
 19. kesäkuuta – Eduskunta hyväksyi uuden saamelaiskäräjälain. Sen myötä äänioikeus saamelaiskäräjävaaleissa on vahvemmin sidoksissa saamen kieliin.
 21. kesäkuuta – Kahdeksan ihmistä kuoli kuumailmapallon pudottua maahan Santa Catarinan osavaltiossa Brasiliassa.
 22. kesäkuuta – Yhdysvaltain ilmavoimat ja laivasto iskivät kolmeen Iranin ydinlaitokseen osana Israelin–Iranin sotaa.
 24. kesäkuuta – Saksan liittovaltion hallintotuomioistuin kumosi sisäministeriön äärioikeistolaiselle Compact-lehdelle aiemmin asettaman julkaisukiellon. Tuomioistuimen mukaan ”perustuslaki takaa sananvapauden myös perustuslain vihollisille”.
 24. kesäkuuta – Ruotsin liberaalipuolueen uudeksi puheenjohtajaksi valittiin Simona Mohamsson.
 28. kesäkuuta – Jopa 200 000 ihmistä osallistui Pride-kulkueeseen Budapestissä. Tapahtuma oli etukäteen kielletty ja pääministeri Viktor Orbán oli uhannut osallistujia sakkorangaistuksilla.
 30. kesäkuuta – Kaupallisten televisiokanavien vakiopiirtolähetykset päättyivät Suomessa, kun kaupalliset televisioyhtiöt siirtyivät täysipainoisesti teräväpiirtolähetyksiin.

 Heinäkuu 
 1. heinäkuuta – Turun sisäinen linja-autoliikenne uudistui täysin, kun Fölin runkolinjasto otettiin käyttöön.
 4. heinäkuuta – Ulla-myrsky riehui Etelä-Suomessa.
 4. heinäkuuta – Texasissa rankkasateet aiheuttivat pahoja tulvia, joissa menehtyi ainakin 132 ihmistä.
 5. heinäkuuta – Pariisissa avattiin kolme uintipaikkaa Seine-jokeen. Uiminen joessa oli tätä ennen ollut kiellettyä vuodesta 1923.
 6. heinäkuuta – Saksalainen kilpa-autoilija Nico Hülkenberg saavutti ensimmäisen palkintokorokesijansa Formula 1 -sarjassa Britannian osakilpailussa, jota ennen hän ehti ajaa ennätykselliset 238 kisaa pääsemättä kolmen parhaan joukkoon.
 6.–16. heinäkuuta – Unescon maailmanperintökomitean 47. kokous: uusina kohteina maailmanperintöluetteloon muun muassa kalliopiirrosalue Murujuga Australiassa, Carnacin menhirit Luoteis-Ranskassa sekä Ludvig II:n rakennuttamat Neuschwanstein, Herrenchiemsee, Linderhof ja Königshaus am Schachen Baijerissa.
 15. heinäkuuta – Englannissa kaksi miestä tuomittiin neljän vuoden vankeuteen Sycamore Gap treen eli niin kutsutun ”Robin Hood -puun” kaatamisesta.
 16. heinäkuuta – Jennifer Geerlings-Simons astui Surinamen presidentin virkaan.
 20. heinäkuuta – Liberaalidemokraattinen puolue kärsi tappion Japanin ylähuoneen vaaleissa menettäen hallituskumppaninsa Kōmeitōn kanssa enemmistön. Jo edellisenä syksynä ne olivat menettäneet enemmistön alahuoneessa.
 24. heinäkuuta – Metsäteollisuusyhtiö UPM ilmoitti sulkevansa Kaukaan paperitehtaan Lappeenrannassa vuoden loppuun mennessä, mikä johti noin 220 työntekijän irtisanomiseen.
 27. heinäkuuta – Euroopan unioni ja Yhdysvallat ilmoittivat kauppasopimuksesta, jonka mukaan eurooppalaisten tuotteiden tuontitullit nousivat useimmilla aloilla 15 prosenttiin. Aiemmin Donald Trump oli uhannut EU:ta jopa 30 prosentin tuontitulleilla.
 30. heinäkuuta – Venäjällä Kamtšatkan niemimaan edustalla tapahtui voimakas maanjäristys. Tsunamivaroituksia annettiin myös Japaniin ja Yhdysvaltoihin.

 Elokuu 
 6. elokuuta – Italian hallitus teki lopullisen päätöksen Messinansalmen sillan rakentamisesta. Rakennustöiden on tarkoitus alkaa 2026 ja valmistua 2032.
 15. elokuuta – Yhdysvaltain presidentti Donald Trump ja Venäjän presidentti Vladimir Putin tapasivat Alaskassa tarkoituksenaan neuvotella Ukrainan sodan aselevosta. Selvää tulosta ei saatu.
 16. elokuuta – Katri Helena järjesti uransa päätöskonsertin Helsingin olympiastadionilla.
 17. elokuuta – Boliviassa järjestettiin yleisvaalit, joissa äänestettiin edustajainhuoneen ja senaatin kokoonpanosta sekä presidentistä. Presidentinvaaleissa kukaan ei saanut tarpeeksi ääniä tullakseen suoraan valituksi, joten lokakuussa järjestetään toinen kierros.
 19. elokuuta – Kansanedustaja Eemeli Peltonen kuoli eduskuntatalossa. Mediatietojen mukaan kyseessä oli itsemurha.
 19.–20. elokuuta – Kiirunan kirkko siirrettiin LKAB:n laajenevan kaivoksen tieltä viisi kilometriä kaupungin uuteen keskustaan.
 22. elokuuta – Yhdistyneet kansakunnat julisti Gazan kaupunkiin nälänhädän. YK:n hätäapukoordinaattori ja ihmisoikeusjohtaja syyttivät sen aiheuttamisesta Israelia.
 26. elokuuta – Marshallinsaarten parlamentin eli Nitijeļān rakennus tuhoutui tulipalossa.
 27. elokuuta – Tanskan pääministeri Mette Frederiksen esitti virallisen anteeksipyynnön noin 4 500 grönlantilaisille inuiittinaisille, jotka pakotettiin käyttämään ehkäisykierukkaa 1960-luvulta 1990-luvulle.
 29. elokuuta – Samoalla järjestettiin ennenaikaiset parlamenttivaalit.
 31. elokuuta – Afganistanin itäosassa tapahtui voimakas maanjäristys, jossa kuoli ainakin 1 400 ihmistä.

 Syyskuu 
 1. syyskuuta – Guyanassa järjestettiin yleisvaalit, joissa valittiin parlamentti ja presidentti. Istuva presidentti Mohamed Irfaan Ali valittiin jatkokaudelle.
 1. syyskuuta – Yhdysvallat aloitti Karibianmerellä sarjan sotilaallisia iskuja epäiltyjä huumeiden salakuljettajia vastaan.
 2. syyskuuta – Ruotsissa julkistettiin virallinen kulttuurikaanon.
 3. syyskuuta – Lissabonissa 16 ihmistä kuoli funikulaarin törmättyä rakennukseen.
 3. syyskuuta – Jamaikalla järjestettiin parlamenttivaalit, joissa valittiin edustajainhuone. Andrew Holnessin johtama työväenpuolue JLP säilytti enemmistönsä.
 7. syyskuuta – Italialainen 15-vuotiaana kuollut videopelaaja ja ohjelmoija Carlo Acutis julistettiin katolisen kirkon pyhimykseksi.
 7. syyskuuta – Suomessa nähtiin täydellinen kuunpimennys.
 8. syyskuuta – Norjassa järjestettiin suurkäräjävaalit. Työväenpuolue pysyi suurimpana puolueena, mutta Edistyspuolue nousi toiseksi suurimmaksi puolueeksi.
 9. syyskuuta – Ranskan uudeksi pääministeriksi nimettiin Sébastien Lecornu.
 10. syyskuuta – Nepalin pääministeri Khadga Prasad Oli erosi maassa puhjenneiden mielenosoitusten seurauksena.
 10. syyskuuta – Puola ampui alas ilmatilaansa loukanneita venäläisiä lennokkeja.
 10. syyskuuta – Ranskassa järjestettiin maanlaajuisia Bloquons tout -mielenosoituksia.
 10. syyskuuta – Oikeistolainen poliittinen aktivisti Charlie Kirk murhattiin ampumalla yliopistokampuksella järjestetyssä keskustelutilaisuudessa.
 11. syyskuuta – Brasilian entinen presidentti Jair Bolsonaro tuomittiin yli 27 vuoden vankeuteen vallankaappausyrityksestä.
 12. syyskuuta – Sushila Karki valittiin Nepalin uudeksi pääministeriksi.
 16. syyskuuta – Malawissa järjestettiin yleisvaalit, joissa valittiin presidentti, kansalliskokous ja paikallisvaltuustot. Presidentiksi valittiin Peter Mutharika.
 22. syyskuuta – Sotilasjunttien hallitsemat Burkina Faso, Mali ja Niger ilmoittivat eroavansa Kansainvälisestä rikostuomioistuimesta.
 25. syyskuuta – Etelä-Koreassa säädettiin laki, joka kumosi vuoden 1992 korkeimman oikeuden päätöksen rajoittaa oikeus tatuointien tekemiseen vain lääketieteen ammattilaisille.
 25. syyskuuta – Ranskan entinen presidentti Nicolas Sarkozy tuomittiin viideksi vuodeksi ehdottomaan vankeuteen Muammar Gaddafin kanssa tekemänsä vaalirahoitussopimuksen vuoksi.
 25. syyskuuta – Liettuan uutena pääministerinä aloitti Inga Ruginienė.
 26. syyskuuta – Slovakian parlamentti hyväksyi perustuslain muutoksen, joka heikentää sukupuoli- ja seksuaalivähemmistöjen oikeuksia maassa.
 27. syyskuuta – Gabonissa järjestettiin parlamenttivaalit.
 27. syyskuuta – Seychelleillä järjestettiin yleisvaalit. Kansalliskokouksessa oppositiopuolue USP sai enemmistön. Presidentinvaalien toisella kierroksella 9.–11. lokakuuta presidentiksi valittiin Patrick Herminie.
 28. syyskuuta – Moldovassa järjestettiin parlamenttivaalit. Ne voitti EU-myönteinen Toiminta- ja solidaarisuuspuolue (PAS).

 Lokakuu 
 1. lokakuuta – Marit af Björkesten aloitti Yleisradion toimitusjohtajana.
 3. lokakuuta – Luxemburgin suurherttua Henri luopui kruunusta ja hänen poikansa Guillaume V nousi valtaistuimelle.
 4. lokakuuta – Tšekissä järjestettiin edustajainhuoneen vaalit. Ne voitti Andrej Babišin ANO-puolue.
 5. lokakuuta – Syyriassa järjestettiin ensimmäiset parlamenttivaalit sen jälkeen, kun Bašar al-Assadin kaatui joulukuussa 2024.
 6. lokakuuta – Ranskan pääministeri Sébastien Lecornu erosi oltuaan virassa alle kuukauden. Hän oli maan viides pääministeri kahden vuoden sisällä.
 8. lokakuuta – Euroopan parlamentin äänestyksessä hyväksyttiin lakialoite, jonka mukaan kasviksista valmistettuja tuotteita ei saa kutsua lihaan liittyvillä nimillä. Päätös vaatii vielä jäsenmaiden hyväksynnän.
 9. lokakuuta – Yhdysvallat tilasi Suomesta neljä jäänmurtajaa. Lisäksi seitsemän jäänmurtajaa on tarkoitus rakentaa Yhdysvalloissa yhteistyössä suomalaisten kanssa.
 9. lokakuuta – Israel ja Hamas pääsivät sopuun aselevosta, jonka tarkoitus on lopettaa yli kaksi vuotta kestänyt Gazan sota. Osana sopimusta Hamas vapauttaa elossaolevat israelilaiset panttivangit ja Israel noin kaksituhatta palestiinalaista vankia.
 10. lokakuuta – Sébastien Lecornu nimettiin uudelleen Ranskan pääministeriksi neljä päivää eronsa jälkeen.
 10. lokakuuta – Perun kongressi erotti presidentti Dina Boluarten.
 11. lokakuuta – Naurulla järjestettiin parlamenttivaalit sekä kansanäänestys vaalikauden pidentämisestä.
 13. lokakuuta – Kansainvälinen tutkijaryhmä julkaisi raportin, jossa varoitettiin koralliriuttojen tuhoutumisen saavuttaneen keikahduspisteen.
 14. lokakuuta – Microsoft lopetti Windows 10:n tukemisen.
 14. lokakuuta – Madagaskarilla armeija ilmoitti kaapanneensa vallan. Presidentti Andry Rajoelina oli jo aiemmin paennut maasta.
 14. lokakuuta – Ruotsin jalkapallomaajoukkueen päävalmentaja Jon Dahl Tomasson sai potkut heikkojen tulosten vuoksi.
 14. lokakuuta – Eduskuntapuolueet Vasemmistoliittoa lukuun ottamatta hyväksyivät velkajarrun käyttöönoton.
 17. lokakuuta – Portugalissa hyväksyttiin burkat ja niqabit kieltävä laki.
 19. lokakuuta – Pariisilaisesta Louvren taidemuseosta varastettiin Napoleon Bonapartelle ja hänen läheisilleen kuuluneita koruja.
 19. lokakuuta – Rodrigo Paz Pereira valittiin Bolivian presidentiksi presidentinvaalien toisella kierroksella.
 20. lokakuuta – Islannin luonnonhistoriallinen instituutti vahvisti, että maassa on havaittu ensimmäiset hyttyset. Ne ovat lajiltaan rengaskirsihyttysiä.
 20. lokakuuta – Uusi Kirjalansalmen silta Paraisten ja Kaarinan rajalla avattiin autoliikenteelle Kaarinan suuntaan.
 21. lokakuuta – Sanae Takaichi nousi ensimmäisenä naisena Japanin pääministeriksi.
 24. lokakuuta – Kroatian parlamentti päätti äänin 84–11 ottaa uudelleen käyttöön yleisen asevelvollisuuden.
 25. lokakuuta – Norsunluurannikolla järjestettiin presidentinvaalit, jotka voitti odotetusti istuva presidentti Alassane Ouattara.
 26. lokakuuta – Itä-Timor liittyi Kaakkois-Aasian maiden yhteistyöjärjestöön.
 26. lokakuuta – Argentiinassa järjestettiin parlamenttivaalit, jotka voitti presidentti Javier Milein La Libertad Avanza -puolue.
 27. lokakuuta – Elon Musk julkaisi tekoälypohjaisen Grokipedia-verkkotietosanakirjan kilpailijaksi Wikipedialle, jota hän pitää ”äärivasemmistolaisena”.
 27. lokakuuta – Kamerunin keskusvaalilautakunta vahvisti presidentti Paul Biyan tulleen valituksi kahdeksannelle kaudelle. Hän on toiminut presidenttinä vuodesta 1982.
 28. lokakuuta – Viidennen luokan hurrikaani Melissa iski Jamaikalle aiheuttaen laajoja tuhoja. Se jatkoi heikentyneenä matkaansa Kuubaan ja Haitille.
 29. lokakuuta – Alankomaissa järjestettiin ennenaikaiset parlamenttivaalit. Ne voitti keskustaliberaali Demokraatit 66 -puolue.
 29. lokakuuta – Tansaniassa järjestettiin presidentin- ja parlamenttivaalit. Ne aiheuttivat laajoja levottomuuksia. Istuva presidentti Samia Suluhu Hassan valittiin toiselle kaudelle 97 prosentin äänisaaliilla.
 30. lokakuuta – Barcelonassa rakenteilla olevasta Sagrada Famíliasta tuli maailman korkein kirkko. Tätä ennen ennätystä piti hallussaan Ulmin tuomiokirkko.

 Marraskuu 
 4. marraskuuta – New Yorkin pormestariksi valittiin maahanmuuttajataustainen ja vasemmistolainen demokraattipoliitikko Zohran Mamdani.
 6. marraskuuta – Unescon uudeksi pääjohtajaksi valittiin egyptiläinen egyptologi Khaled al-Anani.
 7. marraskuuta – Suomen vanhin yhä ilmestyvä sanomalehti Åbo Underrättelser muuttui viisipäiväisestä yksipäiväiseksi.
 9. marraskuuta – Britannian yleisradioyhtiö BBC:n pääjohtaja Tim Davie ilmoitti eroavansa tehtävästään. Syynä oli kohu, joka liittyi Yhdysvaltain presidentti Donald Trumpin puheiden vääristelemiseen Panorama-ajankohtaisohjelmassa.
 10. marraskuuta – Belémin ilmastokokous alkoi Brasiliassa.
 11. marraskuuta – Irakissa järjestettiin parlamenttivaalit. Istuvan pääministerin Mohammed Shia al-Sudanin puolue sai eniten paikkoja, mutta hallitusneuvotteluista odotetaan vaikeita.
 13. marraskuuta – Ruotsin keskustapuolueen uudeksi puheenjohtajaksi valittiin Elisabeth Thand Ringqvist.
 16. marraskuuta – Chilessä järjestettiin presidentin- ja parlamenttivaalit. Presidentinvaalien toiselle kierrokselle etenivät Jeannette Jara ja José Antonio Kast.
 17. marraskuuta – Bangladeshin vuonna 2024 syrjäytetty, Intiassa maanpaossa elävä pääministeri Sheikh Hasina tuomittiin kuolemaan rikoksista ihmisyyttä vastaan.
 19. marraskuuta – Sosiaalidemokraatit kärsivät tappion Tanskan kunnallisvaaleissa. Kööpenhaminan pormestariksi valittiin Sisse Marie Welling, joka on ensimmäinen muita kuin sosiaalidemokraatteja edustava poliitikko kyseisessä virassa sitten vuoden 1938.
 20. marraskuuta – Tongalla järjestettiin parlamenttivaalit.
 26. marraskuuta – Hongkongissa ainakin 161 ihmistä kuoli seitsemän tornitalon palossa.
 26. marraskuuta – Guinea-Bissaussa armeija kaappasi vallan kolme päivää presidentin- ja parlamenttivaalien jälkeen.
 27. marraskuuta – Perun entinen presidentti Pedro Castillo tuomittiin 11,5 vuoden vankeuteen kapinasta ja salaliitosta valtiota vastaan. Edellisenä päivänä toinen ex-presidentti Martin Vizcarra oli tuomittu 14 vuodeksi vankeuteen lahjusten vastaanottamisesta.
 27. marraskuuta – Saint Vincent ja Grenadiineilla järjestettiin parlamenttivaalit, jotka voitti vuodesta 2001 oppositiossa ollut Uusi demokraattinen puolue (NDP).
 27. marraskuuta – Yhdistyneiden kansakuntien raportin mukaan Jakarta oli 42 miljoonalla asukkaalla maailman suurin kaupunki, perässään 37 miljoonan asukkaan Dhaka. Aiemmin suurimpana pidetty Tokio oli kolmannella sijalla.
 30. marraskuuta – Kirgisiassa järjestettiin ennenaikaiset parlamenttivaalit. Presidentti Sadyr Žaparoville uskollisten puolueiden odotettiin vahvistavan asemaansa hyvän taloussuhdanteen ansiosta.
 30. marraskuuta – Hondurasissa järjestettiin presidentin- ja parlamenttivaalit. Presidentiksi valittiin oikeistokonservatiivinen Nasry Asfura.

 Joulukuu 
 1. joulukuuta – Viimeinen Tampereella painettu Aamulehden numero ilmestyi. Jatkossa lehti painetaan Vantaan Sanomalassa.
 1. joulukuuta – Saint Lucialla järjestettiin parlamenttivaalit. Pääministeripuolue Labour säilytti asemansa.
 7. joulukuuta – Valkeakoskelaisen jalkapalloseura FC Hakan kotikentän Tehtaan kentän päätykatsomo tuhoutui tulipalossa.
 10. joulukuuta – Australia kielsi ensimmäisenä maana sosiaalisen median käytön alle 16-vuotiailta.
 11. joulukuuta – Miss Suomi Sarah Dzafce menetti tittelinsä julkaistuaan sosiaalisessa mediassa kiinalaisia halventavan kuvan.
 11. joulukuuta – Bulgarian pääministeri Rosen Željazkov erosi viikkoja kestäneiden, erityisesti Z-sukupolven nuoria kaduille keränneiden mielenosoitusten jälkeen.
 14. joulukuuta – Australian Sydneyssä sijaitsevalla Bondi Beachilla tapahtui antisemitistinen terrori-isku, jossa kuoli 16 ihmistä.
 14. joulukuuta – Oikeistopopulistinen José Antonio Kast valittiin Chilen presidentiksi presidentinvaalien toisella kierroksella.
 26. joulukuuta – Israel tunnusti maailman ensimmäisenä valtiona Somalimaan itsenäisyyden.
 27. joulukuuta – Hannes-myrsky riehui Suomessa. Paljon puita kaatui, sähkövirta katkesi monin paikoin ja lentoja sekä laivaliikennettä jouduttiin lykkäämään.
 27. joulukuuta – Norsunluurannikolla järjestettiin parlamenttivaalit, joissa valtapuolue RHDP vahvisti asemiaan. Osa oppositiosta boikotoi vaaleja.
 28. joulukuuta – Myanmarissa alkoivat sotilasjuntan järjestämät parlamenttivaalit, joiden odotetaan kestävän noin kuukauden.
 28. joulukuuta – Guinean sotilasjuntan johtaja Mamady Doumbouya valittiin presidentiksi vaaleissa, joissa hänen päähaastajiensa ehdolle asettuminen estettiin ja pääsyä sosiaaliseen mediaan rajoitettiin.
 28. joulukuuta – Iranissa puhkesivat laajat mielenosoitukset, joissa vastustetaan maan hallintoa.
 30. joulukuuta – Valtiollinen Postnord lopetti yli 400 vuoden jälkeen kirjepostin jakelun Tanskassa. Jatkossa kirjeitä voi lähettää yksityisen jakeluyhtiön kautta.
 31. joulukuuta – Fitburg-konttilaiva vaurioitti merikaapelia Itämerellä.

 Tuntematon päivämäärä 
 Alimmaksi eläkeiäksi Suomessa nousi 65 vuotta ja ylimmäksi 70 vuotta.

 Tapahtumia aiheittain 

 Elokuvat 

 Kirjallisuus 

 Musiikki 

 Urheilu 

 Videopelit 

 Syntyneitä 

 7. helmikuuta – Ines, Ruotsin prinsessa, Västerbottenin herttuatar, prinssi Carl Philipin tytär

 Kuolleita 

 Vuosi 2025 fiktiossa 
 Vuoden 1978 elokuvassa Taivas saa odottaa päähenkilön tarkoitettu kuolinpäivä on 20. maaliskuuta 2025.
 Stephen Kingin nimellä Richard Bachman julkaisema vuoden 1982 dystopiaromaani Juokse tai kuole (The Running Man) sijoittuu vuoteen 2025.
 Whitley Strieberin ja James Kunetkan vuoden 1986 romaani Nature’s End sijoittuu vuoteen 2025. Romaanissa Maa-planeetta on saasteiden ja ylikansoituksen vuoksi lähellä romahtamispistettään.
 Vuoden 2012 videopeli Call of Duty: Black Ops II sijoittuu vuoteen 2025. Pelin kuvaus vuodesta 2025 osui jossain määrin oikeaan.

 Lähteet 

 Aiheesta muualla 

*